Diari Oficial de la Generalitat Valenciana


Sumari del DOGV 5855, del 23-09-2008 (2008/10033)

ORDE de 12 de setembre de 2008, de la Conselleria de Presidència, per la qual s'aprova la classificació en classe segona dels llocs de secretaria i intervenció de l'Ajuntament de Sedaví.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5855

Data del DOGV
:   23-09-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/10397


Data del document
:   12-09-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Sedaví
    * professió administrativa
    * qualificació del personal
    * administració local
    * comptable

ORDE de 12 de setembre de 2008, de la Conselleria de Presidència, per la qual s'aprova la classificació en classe segona dels llocs de secretaria i intervenció de l'Ajuntament de Sedaví. [2008/10877]  
Els llocs de treball de secretaria i intervenció de l'Ajuntament de Sedaví es troben actualment classificats en classe primera.  
Mitjançant un acord plenari de l'Ajuntament de Sedaví de data 25 de juliol de 2008, se sol·licita a esta conselleria la reclassificació dels esmentats llocs de treball a la categoria de segona, justificant la seua decisió en la concurrència de les circumstàncies objectives de població.  
Consten en l'expedient els certificats expedits per la Secretaria de l'Ajuntament de Sedaví relatius al Padró d'Habitants Municipal en data 31 de desembre de 2007, del pressupost aprovat per a l'exercici 2008, així com del tràmit d'audiència i resultat d'este als interessats.  
Vista la disposició addicional segona de la Llei 7/2007, de 12 d'abril, de l'Estatut Bàsic de l'Empleat Públic, que establix en l'apartat 1.2.b) que són funcions públiques necessàries en totes les corporacions locals, la responsabilitat administrativa de les quals està reservada a funcionaris amb habilitació de caràcter estatal, la de secretaria, comprensiva de la fe pública i l'assessorament legal preceptiu, el control i la fiscalització interna de la gestió economicofinancera i pressupostària, i la comptabilitat, tresoreria i recaptació.  
Vista la disposició addicional segona del mateix text legal, que, en el seu apartat 3 establix que la creació, classificació i supressió de llocs de treball reservats a funcionaris amb habilitació de caràcter estatal correspon a cada comunitat autònoma, d'acord amb els criteris bàsics que s'establisquen per llei.  
Vista la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que establix que fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
Vist el Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter estatal, que disposa, en l'article 2, apartat b), que tindran el caràcter de secretaries de classe segona les secretaries d'ajuntaments el municipi dels quals tinga una població compresa entre 5.001 i 20.000 habitants, així com els de població inferior a 5.001 el pressupost dels quals siga superior a 3.005.060,52 euros. Estos llocs estan reservats a funcionaris pertanyents a la subescala de secretaria, categoria d'entrada, sense perjuí del que preveu la disposició transitòria primera 2.b) del Reial Decret 1174/1987, de 18 de setembre.  
Així mateix, segons l'article 2.e) del mateix text legal, tindran el caràcter d'intervencions de classe segona els llocs d'intervenció en corporacions amb secretaria de classe segona i els llocs d'intervenció en règim d'agrupació d'entitats locals les secretaries de les quals estiguen incloses en classe segona o tercera. Estos llocs estan reservats a funcionaris pertanyents a la subescala d'intervenció-tresoreria, categoria d'entrada, sense perjuí del que preveu la disposició transitòria primera del Reial Decret 1174/1987, de 18 de setembre.  
Vista la disposició addicional primera del Reial Decret 1732/1994, que disposa que les modificacions en la classificació de llocs de treball no afectaran les destinacions dels que els van exercir amb caràcter definitiu.  
En virtut d'això, i fent ús de les competències atribuïdes per l'article 2.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de Competències de la Generalitat Valenciana Relatives als Funcionaris d'Administració Local amb Habilitació de Caràcter Estatal, que atribuïx a esta conselleria, en l'apartat a), la competència per a la creació, supressió i classificació de llocs de treball reservats a funcionaris d'administració local amb habilitació de caràcter estatal,  
ORDENE  
I. Classificar els llocs de treball de secretaria i intervenció de l'Ajuntament de Sedaví en classe segona, que queden reservats respectivament a funcionaris d'administració local amb habilitació de caràcter estatal pertanyents a la subescala de secretaria, categoria d'entrada, i a la subescala d'intervenció-tresoreria, categoria d'entrada, sense perjuí del que preveu la disposició transitòria primera del Reial Decret 1174/1987, de 18 de setembre.  
II. La modificació de la classificació d'estos llocs de treball no afectarà les destinacions dels que els van exercir amb caràcter definitiu.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 12 de setembre de 2008  
El vicepresident primer del Consell i conseller de Presidència,  
VICENTE RAMBLA MOMPLET